Henri Giffard

thumb|right|Si Henri Giffard.

Si **Baptiste Henri Jacques Giffard** o **Henri Jules Giffard** (8 Pebrero 182514 Abril 1882) ay isang inhenyerong Pranses. Noong 1852, naimbento niya ang panturok ng singaw (*steam injector* o "inhektor ng singaw") at ang may lakas na barkong may hangin (*airship*) o barkong panghimpapawid (barkong may hangin sa loob) na pinapaandar ng makinang pinasisingawan na may timbang na mahigit sa 180&nbsp;kg (400&nbsp;lb); ito ang unang *airship*, na nakikilala noon bilang isang "dirihible" (literal na "maaaring pamahalaan", tinatawag na *Giffard dirigible*) na nakapaglululan ng mga pasahero. Ang dirihible ni Giffard ay kapwa praktikal at namamaneobra, puno ng hidroheno, at mayroong isang makinang pinasisingawan (*steam engine*) na 3&nbsp;hp na nagpapagana sa isang tagabunsod (elisi). Ang singaw na ibinubuga palabas (*exhaust steam*) ay hinahaluan ng mga gas na pangkombustiyon (pangsunog) at inasahan na sa ganitong paraan ay mapahinto ang pagkisap na umaakyat pataas sa bag ng gas; nagluklok din siya ng isang patindig na timon (ugit).  

Noong 24 Setyembre 1852, ginawa ni Giffard ang unang may makina at kontroladong paglipad na naglakbay nang 27&nbsp;km  mula sa Paris hanggang sa Trappes. Napakalakas ng hangin upang mapahintulutan siya na makapagbigay ng daan laban dito, kung kaya't hindi niya nagawang makabalik sa pinagsimulan. Subalit, nagawa niyang makagawa ng mga pagliko at ng mga pag-ikot, na nagpapatunay na ang may makinang barkong panghimpapawid (may hangin sa loob) ay maaaring imaneho at kontrolin.

Nabigyan si Giffard ng isang patente para sa inhektor noong 8 Mayo 1858. Sa hindi pangkaraniwan, masinop niyang napag-alaman ang teoriya ng imbensiyong ito bago gumawa ng anumang instrumentong pang-eksperimento, na naipaliwanag ang ideya noong 1850. Ang ibang mga tao ay nag-ukol ng pansin sa paggamit ng mga *jet* o mga pampasirit, partikular na si Eugene Bourdon na nagpatente ng isang napaka kahalintulad na aparato noong 1857.

Noong 1863, itinalaga siya bilang *Chevalier* o Kabalyero ng ''Légion d'honneur'' (Lehiyon ng Karangalan).

## Kamatayan at pag-alala
Bilang pagtugon sa kaniyang lumalabo nang paningin, nagpakamatay si Giffard noong 1882, na iniiwan ang kaniyang mga ari-arian at lupain para sa bansa para sa mga layuning makatao at pang-agham. Ang pangalan niya ay isa sa 72 mga pangalan na nasa ibabaw ng Toreng Eiffel.

## Galeriya

File:Captive balloon of Henri Giffard over Paris 1878.jpg|Balloon of Henri Giffard over Paris rooftops, 1878.
File:GiffardAirship.JPG|A model of the Giffard Airship at the London Science Museum.
File:Ballooning Bronze Medal Paris 1878 Giffard..jpg|Medal of Giffard's balloon over Paris in 1878.

## Tingnan din
* Tala ng mga una sa abyasyon

## Mga sanggunian
## Mga kawing na panlabas
**Who Was the First Person to Fly?* - tumatalakay sa unang may makinang paglipad ni Henri Giffard, *LiveScience.com*, Marso 4, 2008

Kategorya:Ipinanganak noong 1825
Kategorya:Namatay noong 1882
Kategorya:Mga tao mula sa Paris
Kategorya:Mga inhenyerong mekanikal mula sa Pransiya
Kategorya:Mga balunista mula sa Pransiya
Kategorya:Mga imbentor na nagpakamatay
Kategorya:Mga Kabalyero ng Lehiyon ng Karangalan
Kategorya:Mga abyador mula sa Pransiya
Kategorya:Mga imbentor mula sa Pransiya